**OKRESNÝ ÚRAD ŽILINA**

Janka Kráľa 4, 010 04 Žilina

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informácia o úplnej uzávierke cesty I/18 v Strečnianskej úžine**

**od 03. júna 2017 počas štyroch po sebe nasledujúcich víkendov**

V súlade s vydaným povolením Okresného úradu Žilina, odboru cestnej dopravy a pozemných komunikácií č. p. OU-ZA-OCDPK-2017/025205/04/BIL zo dňa 30.05.2017, bude v dňoch **03. – 04. júna 2017, 10. – 11. júna 2017, 17. – 18. júna 2017 a 24. – 25. júna** **2017** **(v čase od soboty 08:00 hod. do nedele 16:00 hod.)** realizovaná úplná uzávierka cesty I/18 v Strečnianskej úžine z dôvodu pokračovania realizácie protihavarijných opatrení v rámci geologickej úlohy „Sanácia skalného brala Strečno, II. etapa“.

Cesta I/18 bude uzavretá v smere od Žiliny pred parkoviskom pod hradom Strečno a v smere od Vrútok za Dubnou skalou v mieste obojstranného parkoviska.

Motoristická verejnosť bude počas úplnej uzávierky využívať obchádzkové trasy označené dopravným značením. Zákaz využívania cesty I/18 pod hradom Strečno platí i pre chodcov a cyklistov!

Na miestach uzavretia cesty počas uzávierky bude nepretržite hliadkovať hliadka PZ SR.

Žiadame Vás, aby ste túto informáciu poskytli v rámci Vašej pôsobnosti i ďalšej motoristickej verejnosti.

 Mgr. Michal Lavrík

 prednosta, v. r.

Spracoval:

Ing. Ľubomír Hollý

mobil: 0905 609 654

e-mail: lubomir.holly@minv.sk